EUROOPAN KOMISSIO Bryssel 4.5.2016 COM(2016) 241 final 2016/0128(NLE) Ehdotus NEUVOSTON ASETUS asetuksen (EU) 2016/72 muuttamisesta tuulenkalan kalastusmahdollisuuksien osalta tietyillä unionin vesillä



PERUSTELUT 1.EHDOTUKSEN TAUSTA •Ehdotuksen perustelut ja tavoitteet Neuvoston asetuksessa (EU) 2016/72 vahvistetaan unionin vesillä ja unionin aluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuudet vuodeksi 2016. Kyseisiä kalastusmahdollisuuksia muutetaan niiden voimassaoloaikana yleensä useita kertoja. •Yhdenmukaisuus muiden alaa koskevien politiikkojen säännösten kanssa Ehdotetut toimenpiteet on suunniteltu yhteisen kalastuspolitiikan tavoitteiden ja sääntöjen mukaisesti, ja ne ovat yhdenmukaisia kestävää kehitystä koskevan unionin politiikan kanssa. •Yhdenmukaisuus unionin muiden politiikkojen kanssa Ehdotetut toimenpiteet ovat johdonmukaisia suhteessa unionin muuhun politiikkaan, erityisesti ympäristön alalla. 2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE •Oikeusperusta Ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta. Elollisten vesiluonnonvarojen kestävää hyödyntämistä koskevat unionin velvollisuudet perustuvat uuden YKP-perusasetuksen 2 artiklassa vahvistettuihin velvollisuuksiin. •Toissijaisuusperiaate (jaetun toimivallan osalta) Ehdotus kuuluu perussopimuksen 3 artiklan 1 kohdan d alakohdassa tarkoitettuun unionin yksinomaiseen toimivaltaan. Sen vuoksi toissijaisuusperiaatetta ei sovelleta. •Suhteellisuusperiaate Ehdotus on suhteellisuusperiaatteen mukainen seuraavasta syystä: Yhteinen kalastuspolitiikka on yhteistä politiikkaa. Perussopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet. •Toimintatavan valinta Ehdotettu sääntelytapa: asetus. 3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

•Jälkiarvioinnit/toimivuustarkastukset Ei sovelleta •Sidosryhmien kuuleminen Ehdotuksessa otetaan huomioon sidosryhmiltä ja kansallisilta viranomaisilta saatu palaute. •Asiantuntijatiedon keruu ja käyttö Ehdotus perustuu kansainvälisen merentutkimusneuvoston (ICES) antamiin tieteellisiin lausuntoihin. •Vaikutustenarviointi Kalastusmahdollisuuksia koskevan asetuksen soveltamisala rajataan perussopimuksen 43 artiklan 3 kohdassa. •Sääntelyn toimivuus ja yksinkertaistaminen Ei sovelleta •Perusoikeudet Ei sovelleta 4.TALOUSARVIOVAIKUTUKSET Ehdotetuilla toimenpiteillä ei ole vaikutuksia talousarvioon. 5.LISÄTIEDOT •Ehdotukseen sisältyvien säännösten yksityiskohtaiset selitykset Ehdotetuilla muutoksilla on tarkoitus muuttaa asetusta (EU) 2016/72 jäljempänä esitetyllä tavalla. Asetuksessa (EU) 2016/72, sellaisena kuin se on muutettuna neuvoston asetuksella (EU) 2016/458, tuulenkalan suurin sallittu saalis (TAC) ICES-alueilla IIa ja IIIa sekä ICES-suuralueella IV sijaitsevilla unionin vesillä on vahvistettu 79 219 tonniksi ja tuulenkalan saalisrajoitus kalastuksenhoitoalueella 1 on vahvistettu 13 000 tonniksi. Tuulenkala on lyhytikäinen laji, ja sitä koskevan reaaliaikaisen seurannan tulokset ovat saatavilla vasta toukokuun puolivälissä. Sen vuoksi kyseistä aluetta koskevaa TAC-rajoitusta on muutettava kyseisten tulosten ja ICESin tuoreimman lausunnon mukaisesti.



2016/0128 (NLE)

Ehdotus NEUVOSTON ASETUS asetuksen (EU) 2016/72 muuttamisesta tuulenkalan kalastusmahdollisuuksien osalta tietyillä unionin vesillä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1)Neuvoston asetuksessa (EU) 2016/72 vahvistetaan unionin vesillä ja unionin aluksiin tietyillä unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2016. (2)Tuulenkalan kalastusmahdollisuuksien hallinnoimiseksi ICES-alueilla IIa ja IIIa sekä ICES-suuralueella IV asetuksen (EU) 2016/72 liitteessä II D määritellään seitsemän kalastuksenhoitoaluetta, joilla sovelletaan erityisiä saalisrajoituksia. (3)Asetuksessa (EU) 2016/72, sellaisena kuin se on muutettuna neuvoston asetuksella (EU) 2016/458, tuulenkalan suurin sallittu saalis (TAC) ICES-alueilla IIa ja IIIa sekä ICES-suuralueella IV sijaitsevilla unionin vesillä on vahvistettu 79 219 tonniksi ja tuulenkalan saalisrajoitus kalastuksenhoitoalueella 1 on vahvistettu 13 000 tonniksi. Kyseistä saalisrajoitusta olisi nyt muutettava reaaliaikaisen seurannan tulosten perusteella ja ICESin tuoreimman tieteellisen lausunnon mukaisesti, jotta kyseisen kannan optimaalinen pyynti olisi mahdollista. (4)Sen vuoksi asetusta (EU) 2016/72 olisi muutettava. (5)Koska saalisrajoitusten muutos vaikuttaa unionin alusten taloudelliseen toimintaan ja kalastuskauden suunnitteluun, tämän asetuksen olisi tultava voimaan heti sen julkaisemisen jälkeen. (6)Asetuksessa (EU) 2016/72 säädettyjä saalisrajoituksia sovelletaan 1 päivästä tammikuuta 2016. Sen vuoksi myös tämän asetuksen saalisrajoituksia koskevia säännöksiä olisi sovellettava kyseisestä päivästä. Tällainen taannehtiva soveltaminen ei rajoita oikeusvarmuuden ja luottamuksensuojan periaatteiden soveltamista, koska asianomaisia kalastusmahdollisuuksia ei ole vielä käytetty loppuun, ON HYVÄKSYNYT TÄMÄN ASETUKSEN: 1 artikla

Asetuksen (EU) 2016/72 muuttaminen Korvataan asetuksen (EU) 2016/72 liitteessä I A oleva tuulenkalaa (Ammodytes spp.) unionin vesillä alueilla IIa, IIIa ja IV koskeva kohta seuraavasti: Laji: Tuulenkala Alue: Unionin vedet alueilla IIa, IIIa ja IV (1) Ammodytidae spp. Tanska p.m. (2) Analyyttinen TAC Yhdistynyt kuningaskunta p.m. (2) Asetuksen (EY) N:o 847/96 3 artiklaa ei sovelleta. Saksa p.m. (2) Asetuksen (EY) N:o 847/96 4 artiklaa ei sovelleta. Ruotsi p.m. (2) Unioni p.m. TAC p.m. (1) Lukuun ottamatta 6 meripeninkulman vyöhykkeen sisäpuolella Yhdistyneen kuningaskunnan peruslinjoista Shetlannissa, Fair Islessä ja Foulassa sijaitsevia vesiä. (2) Hietakampela-, valkoturska- ja makrillisaaliit voidaan lukea kiintiön 2 prosenttiin asti (OT1/*2A3A4) edellyttäen, että tästä tuulenkalan kiintiöstä yhteensä enintään 9 prosenttia lasketaan näitä saaliita ja sellaisten lajien sivusaaliita varten, jotka otetaan huomioon asetuksen (EU) N:o 1380/2013 15 artiklan 8 kohdan mukaisesti, sanotun kuitenkaan rajoittamatta purkamisvelvoitetta. Erityisedellytys: edellä mainittujen kiintiöiden rajoissa ei seuraavilla, liitteessä IID määritellyillä tuulenkalan kalastuksenhoitoalueilla saa ylittää alla mainittuja määriä: Alue: unionin vedet tuulenkalan kalastuksenhoitoalueilla 1 2 3 4 5 6 7 (SAN/234_1) (SAN/234_2) (SAN/234_3) (SAN/234_4) (SAN/234_5) (SAN/234_6) (SAN/234_7) Tanska p.m. 4 717 59 428 5 659 0 206 0 Yhdistynyt kuningaskunta p.m. 103 1 299 124 0 5 0 Saksa p.m. 7 91 9 0 0 0 Ruotsi p.m. 173 2 182 208 0 8 0 Unioni p.m. 5 000 63 000 6 000 0 219 0 Yhteensä p.m. 5 000 63 000 6 000 0 219 0 2 artikla

Voimaantulo Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä tammikuuta 2016.